als_Latn bos_Latn ron_Latn
Nje video 37-minuteshe verteton pretendimet se Ilir Meta ka porositur vrasjen time dhe vetem pak dite me pare eshte tentuar eliminimi i te porositurit. Jam i gatshem qe kete video t’ia dorezoj ambasades amerikane dhe deklaroj se nuk jam perfshire kurre ne asnje akt kriminal. Ky ka qene reagimi i menjehershem i Tom Doshit pas deklaratave te SHBA dhe BE, duke mbeshtetur çeshtjen per dekriminalizimin e Kuvendit, qe sipas tij duhet te filloje nga Kryetari i Kuvendit.
Deklarata e Doshit
“Tom Doshi nuk eshte perfshire kurre ne asnje akt kriminal. Nuk kam perfituar kurre padrejtesisht dhe kurre nuk jam pershire ne akte kriminale kundrejt prones apo individit. Kam arritur çdo gje ne jeten time ne baze te perpjekjes sime te ndershme. Nuk kam synuar asnjehere ne jeten time te bej shantazh as ndaj Kryeministrit dhe as ndonje figure tjeter publike ne vend. Kam folur me ton te ashper ditet e fundit edhe ndaj Kryeministrit per te shprehur revolten time personale, te familjes sime dhe miqve te shumte, sepse kam pare bashkefajesi dhe mosveprim te Kryeministrit ne krimin e planifikuar kunder meje dhe kolegut Fufi. Çfare duhet te beja? Kam mbi 5 muaj qe pres te reagoje shteti ndaj fakteve qe une i kam paraqitur deri ne detaje per vrasjen time. I vdekur nuk mund te reagoj. Kam reaguar tani, sepse nuk mund te prisja me gjate”, eshte shprehur deputeti Doshi nepermjet nje reagimi ne “Facebook”, i cili ka ardhur pas qendrimit te ambasades se SHBA-se.
Eliminimi i deshmitarit
Me tutje, ai ka shpjeguar se ky reagim ka ardhur, pasi pak dite me pare eshte tentuar eliminimi fizik i te porositurit per vrasjen e tij dhe deputetit Fufi, qe sipas Doshit, porosia eshte kryer nga Meta. “Para pak ditesh eshte tentuar te vritet denoncuesi i skemes se vrasjes. Nuk mund te prisja me gjate, sepse njerezit rrezikojne te vriten nga indiferenca e shtetit dhe ortakeria e Kryeministrit me Kryetarin e Kuvendit. Kush nuk do ishte i revoltuar ne kushtet qe eshte i rrezikuar te vritet, ne kushtet qe faktet dhe deshmitaret po tentohen te vriten? Jam ne te drejten time te reagoj per jeten, ashtu siç jam ne te drejten time te denoncoj vrasesit me pushtet, te cilet me marreveshje vendosin te injorojne detyren e tyre, te injorojne ligjin dhe te fshehim nje krim makaber”, shprehet me tutje deputeti shkodran.
Video 37-minuteshe
Duke mbrojtur pretendimet e veta per nje skenar per eliminimin fizik te urdheruar nga Meta, Tom Doshi ka pretenduar se ka edhe nje video 37-minuteshe, te cilen eshte i gatshem t’ua dorezoje diplomateve te huaj, por edhe organeve te hetimit. “Po deklaroj edhe nje here me pergjegjesine e ligjvenesit se kam paraqitur fakte te pamohueshme per krimin ndaj meje dhe kolegut tim. Le te pyesin ministrin e Brendshem dhe Drejtorin e Pergjithshem te Policise per deklaraten qe ka bere personi i paguar ne zyren e tyre. Le te informohen ambasadat te ministri per kete fakt. Jam i gatshem gjithashtu qe te ve ne dispozicion te ambasadave nje video prej 37 minutash, ku rrefehet me detaje historia e ndjekjes time prej disa muajsh nga kriminelet e paguar nga Ilir Meta. Le ta verifikojne autenticitetin e videos dhe faktet tronditese qe pohohen aty”, shpjegon Doshi, i cili kerkon nga ambasada e SHBA dhe ajo e BE, qe te ndihmojne per hetimin e kesaj çeshtjeje. “Do kerkoja me zemer ne dore qe te sjellin hetues profesioniste te gjykojne se bashku me prokurorine shqiptare keto akuza. Une kam interes te zbardhet e verteta. Kam interes te mos kete kriminel ne Kuvend”, shtoi Doshi.
Meta dhe Rama
Ne perfundim te reagimit, ai u eshte rikthyer akuzave per Ilir Meten. “Nje here, Ilir Meta i shpetoi drejtesise me akuzen e korrupsionit. Kete here, shpresoj qe drejtesia te beje detyren dhe garancia qe kjo pune do te funksionoje eshte qe hetues profesioniste amerikane dhe europiane te jene pjese e grupit te hetimit. Tom Doshi nuk mund te vazhdonte nje miqesi me Edi Ramen kur ai ka bere marreveshje me krimin per te mbajtur te pacenuar karrigen e tij te pushtetit. Votat e nje porositesi krimesh nuk duhet te mbajne PS-ne ne pushtet. Shantazh i vertete eshte ai qe ben Meta. Kjo aleance duhet te denoncohet deri ne fund. Me krimin duhet te ndahen te gjithe, mbi te gjitha politikanet. Ditet e fundit, Edi Rama me ka bere oferte qe ta fsheh kete krim, duke me dhene garanci se qeveria dhe partia do te vazhdojne te me mbeshtesin dhe se nuk do kete masa ndaj meje. Une nuk bej pazare me askend per jeten time dhe te femijeve te mi”, ka perfunduar reagimin Doshi, duke u treguar i gatshem te bashkepunoje deri ne fund me drejtesine.
Burimi: Gazeta Shqip
als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn